"קרוספיט הוא אימון קבוצתי, מאתגר ומהנה שיביא אתכם לכושר הגופני הטוב ביותר שהייתם בו בצורה הכי בטוחה, בריאה ואפקטיבית. בהתחייבות!"
בכושר ובריאות אין קיצורי דרך. אימון הקרוספיט מחזיר אותנו למקורות – לתנועות טבעיות ובריאות לגוף בטווחי תנועה מלאים והקפדה על טכניקה מושלמת. רק עבודה קשה, נכונה ואפקטיבית תביא לתוצאות פיזיות ונפשיות לאורך זמן.
קרוספיט מתאים לכל אחד ולכל אחת בכל רמת כושר. לא צריך לחשוש ממה שרואים בתמונות, מהר מאד נכניס גם אתכם לעניינים ותוך כמה שבועות תרגישו בהבדל האדיר במראה ובתחושה.
אימוני הקרוספיט משלבים תנועות טבעיות לגוף האדם כמו לקפוץ על דברים, להרים חפצים, לזרוק, למשוך ולרוץ. התנועות הללו משולבות באימונים עצימים (אינטנסיביים) בדופק גבוה וכך מגיעים לתוצאה אפקטיבית במיוחד של שיפור כלל מרכיבי הכושר הגופני כולל בניית כוח, גמישות, סיבולת, קורדינציה, כוח מתפרץ ועוד. כל האימונים הם בקבוצה ועם מאמנים מקצועיים שילמדו וישפרו לכם את הטכניקה עד רמת שלמות. לא יתנו לכם לעלות משקלים ללא טכניקה מושלמת!
בקרוספיט קריות תמצאו אוכלוסיה מאד רחבה של מתאמנים החל מילדים מגיל 6 בקבוצת ה"קרוספיט קידס" שלנו, ועד מתאמנים מבוגרים יותר בני 60 ו 70. כולם מבצעים את אותו האימון היומי אבל כמובן ברמת עצימות שונה ומותאמת אישית. כל אימון הוא שונה מקודמו ומשלב מגוון תרגילים ותנועות. הגיוון הזה גורם לאימונים להיות חוויה חדשה ומאתגרת מדי יום ולא מאפשר לגוף "להתרגל" שזה למעשה הגורם מספר אחד בחוסר התקדמות (תופעה נפוצה אצל מרבית מתאמני החדר כושר וחוגי הכושר השונים).
קהילת קרוספיט קריות וקרוספיט חיפה מונה מעל 700 מתאמנים ומתאמנות אשר הבינו שקרוספיט זה לא עוד אימון, זה דרך חיים. דרך חיים של תזונה נכונה, של התגברות על מכשולים ושל התמקדות במטרות חשובות ולא במרדף אחרי אחוז שומן או משקל. אנחנו מזמינים אתכם לגלות את הספורט הבריא והמרענן שכובש את העולם בסערה ולהצטרף למועדון שללא ספק יהפוך להיות הבית השני שלכם, או כמו שהחברה' אצלנו אומרים "הבית שלי מחוץ לבית".
קרוספיט הינה שיטת אימון שפותחה בסנטה קרוז, קליפורניה, בסוף שנות ה- 90 על ידי גרג גלסמן ולורן גלסמן, זוג מאמנים להתעמלות קרקע אשר חיפשו שיטה אפקטיבית יותר מחדר הכושר הקונבנציונאלי לשיפור הביצועים האולימפיים של המתאמנים שלהם. עד מהרה אימצו את השיטה כוחות ביטחון והצלה בכל אמריקה, צבא ארה"ב בכל העולם הקים בבסיסיו מועדוני קרוספיט, סלבריטיס התחילו להתאמן בקרוספיט ומשם התפשטה השיטה לכל שכבות האוכלוסיה ולכמעט כל מדינות העולם. היום פועלים מעל 15 אלף מועדוני קרוספיט בעולם עם מיליוני מתאמנים ומתאמנות, והקרוספיט מוגדר כרשת מועדוני הכושר הגדולה ביותר אי פעם בעולם.
כיום קיימים מעל 15,000 מועדוני קרוספיט רשמיים בעולם וכ-65 מועדונים רשמיים בישראל. קרוספיט קריות הוא מועדון הקרוספיט הרשמי הראשון בקריות.
קרוספיט קריות, מבית קרוספיט חיפה, הוא אחד ממועדוני הקרוספיט הותיקים, הגדולים והמקצועיים בישראל עם קהילה של מעל 250 מתאמנים ומתאמנות וצוות של 8 מאמנים ומאמנות קבועים במשרה מלאה.
אנחנו משקיעים בדברים החשובים – בצוות המאמנים הכי טוב שיש בראשות יפתח שוע וליהי ארד ובציוד הטוב ביותר. בקרוספיט קריות ילוו אותך לאורך כל הדרך, אנשים איכותיים שיתאמנו לצידך ויגרמו לך לתת את המקסימום בכל אימון כדי להגיע לתוצאות. התוצאות יבואו לידי ביטוי בהרגשה שלך ביומיום, ביכולת שלך להתמודד עם אתגרים פיזיים ומנטאליים, באיכות החיים שלך וכמובן שגם במראה החיצוני.
האימונים בקרוספיט קריות מבוססים על עקרונות האימון הפונקציונאלי, כלומר מותאמים לאתגרי המציאות בה אנו חיים ומכינים אותנו לבלתי מתוכנן. מאימון לאימון נעלה את העצימות, כדי להיות במיטבנו אנו צריכים לתת את המיטב שבנו, בדיוק כמו בכל תחום בחיים.
מטרת העל שלנו היא לשפר לאורך זמן את כלל מרכיבי הכושר הגופני: סבולת לב ריאה, עמידות, כוח, גמישות, כוח מתפרץ, מהירות, קואורדינציה, זריזות, שיווי משקל ודיוק. לצורך כך מורכב האימון הפונקציונאלי משלושת הענפים האולימפיים המובילים בעולם ,מתוך ההבנה שהצרכים הפיזיים והמנטאליים של אתלט מקצועי, איש ביטחון, אוכלוסיית מעמד הביניים וסבתא שלי שתחיה, הם אותם צרכים בדיוק, אלא, שאנו נבדלים זה מזה בעצימות הנגזרת מהנתונים הבסיסיים של כל אחד ואחת מאיתנו.
קרוספיט מכונה הספורט של עולם הכושר בגלל שהוא החזיר את ההישג האתלטי האישי, הגמישות והביצועים הספורטיבים לתחום האימון. לאחר סדרת אימונים על ידי צוות קרוספיט קריות תוכלו להיות חזקים יותר, מהירים יותר ובעלי גוף חטוב ובריא יותר.
אימון הקרוספיט הוא אימון קצר יחסית אך מאוד אינטנסיבי. באימוני הקרוספיט רצים, חותרים, קופצים בחבל, מטפסים על חבל וסוחבים דברים כבדים.
הרמת משקולות, הנפות וזריקות – אימונים בהם אנו לומדים לשלוט בחפצים חיצוניים ולייצר כוח.
ג'ימנסטיקה – אימונים בהם אנו לומדים לשלוט בגוף שלנו, ללמוד ולשפר את טווחי התנועה.
אתלטיקה קלה –ריצות לטווח קצר וארוך, חתירה, קפיצות וכדומה.
אימוני הקרוספיט מועברים באווירה תחרותית ומעודדת, תומכת ומעוררת השראה על מנת שניתן מעצמינו את המקסימום.
כמובן שאי אפשר בלי תזונה נכונה, והתזונה שאנו מאמצים באימון הפונקציונאלי היא הוכחה מחקרית, כתזונה אידיאלית לשיפור ביצועים.
אנחנו בקרוספיט קריות, כפי שנהוג בקהילת הקרוספיט העולמית, דוגלים בתזונה עתירת חלבונים, מזון לא מעובד, צריכה מעטה של פחמימות וכמובן הרבה ירקות, בשר (במידה ולא צמחוניים) ואגוזים.
כתוצאה משילוב כלל האלמנטים מתחומי הספורט השונים, קרוספיט מאפשר לנו ליהנות מכל ההשפעות הבריאותיות של ביצוע פעולות ספורטיביות והגברת הכושר הגופני האישי. בנוסף חל שיפור ניכר בגמישות, יציבה, סיבולת לב ריאה, מראה חיצוני ובטחון עצמי.
נשמע לכם תובעני?
אתם צודקים… קהילת המתאמנים שלנו אומנם מאוד הטרוגנית בגיל וברמות הכושר, אך כולם דומים ברצינות ובהתמדה באימונים. שיטת קרוספיט מתאימה לכולם החל מילדים, נשים וגברים בכל הגילאים, נשים בהיריון, יחידות צבאיות ומשטרתיות ולכל אדם החפץ בכך.